b'\n_START_ARTICLE_\nFilip Hurepel\n_START_PARAGRAPH_\nFilip Hurepel (francuski: Philippe Hurepel; 1200. \xe2\x80\x93 Corbie, Somme, 14. ili 18. sije\xc4\x8dnja 1234.), znan i kao Filip Capet ili Filip I. (Philippe I\xe1\xb5\x89\xca\xb3), bio je princ Francuske te grof Clermonta, Boulognea, Aumalea i Dammartina._NEWLINE_Bio je sin kralja Francuske Filipa II. i njegove tre\xc4\x87e supruge, kraljice Agneze Meranijske. Brak Filipa II. i Agneze bio je kontroverzan te je Filip Hurepel isprva smatran izvanbra\xc4\x8dnim djetetom, kao i njegova sestra Marija. Polubrat Marije i Filipa Hurepela bio je kralj Luj VIII. Francuski, koji je Filipa "potvrdio" kao grofa Clermonta 1224. god._NEWLINE_Supruga Filipa Hurepela bila je Matilda od Dammartina. Njihova je k\xc4\x87i bila Ivana od Clermonta, koja je najvjerojatnije bila jedino Filipovo dijete._NEWLINE_Filip je bio u sukobu sa svojom \xc5\xa1ogoricom, kraljicom Blankom.'